text: Nur al-din Abdur-Rahman Jâmi
  
  publiceret: 2022-06-16 13:02:02+02:00
  Nur al-din Abdur-Rahman Jâmi var en persisk digter og mystiker med sæde i Herat, i det nuværende Afghanistan. Jâmi var den ledende figur i Herats kulturliv og dannede skole. Hans digtning markerer afslutningen på den klassiske poesis storhedstid, og Jâmi er i dag kendt som en af de største sufi-poeter i Irans og Afghanistans litteraturhistorie.
  Nur al-din Abdur-Rahman Jâmi har skrevet om sufismen og givet korankommentarer. Hans kendteste værker er tre lyriske divaner og samlingen af syv episke digte, Haft Aurang ("De Syv Troner" eller "Storebjørn").